CELEX: 62016CN0294
Language: fi
Date: 2016-05-25 00:00:00
Title: Asia C-294/16: Ennakkoratkaisupyyntö, jonka Sąd Rejonowy dla Łodzi – Śródmieścia w Łodzi (Puola) on esittänyt 25.5.2016 – Rikosoikeudenkäynti J. Z.:aa vastaan

16.8.2016   
            
            
               FI
            
            
               Euroopan unionin virallinen lehti
            
            
               C 296/21
            
         Ennakkoratkaisupyyntö, jonka Sąd Rejonowy dla Łodzi – Śródmieścia w Łodzi (Puola) on esittänyt 25.5.2016 – Rikosoikeudenkäynti J. Z.:aa vastaan
   (Asia C-294/16)
   (2016/C 296/27)
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Rejonowy dla Łodzi – Śródmieścia w Łodzi
   
      Rikosoikeudenkäynnin asianosainen pääasiassa
   
   J. Z.
   
      Ennakkoratkaisukysymys
   
   Onko eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyn neuvoston puitepäätöksen 2002/584/YOS (1) 26 artiklan 1 kohtaa, luettuna yhdessä SEU 6 artiklan 1 ja 3 kohdan sekä Euroopan unionin perusoikeuskirjan 49 artiklan 3 kohdan kanssa, tulkittava siten, että ilmaisu ”säilöönotto” käsittää myös täytäntöönpanovaltion soveltamat toimenpiteet, joissa on kyse määräyksen kohteena olevan henkilön olinpaikan sähköisestä valvonnasta, joka on yhdistetty kotiarestiin?
   
      (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 annettu neuvoston puitepäätös 2002/584/YOS (EYVL 2002, L 190, s. 1).